  Туспуктэм: Майя Бывальцева Наталия Сильвестрова Удмуртиын 27-тӥ шуркынмонэ Удмурт кыллэсь нуналзэ пусъёзы. Со улсын элькунысь каръёсын но ёросъёсын трос пӧртэм ужрадъёс ортчозы. Калыкъёслэн эшъяськон юртэнызы радъяськись куд-ог ужрадъёс сярысь журналистъёслы улосвылысь йӧскалык политикая министр Эдуард Петров ивортӥз. Ижкарын Карлутка шур кузя «Места, где рождаются Удмуртские мифы» (0+) экскурсия ортчоз. Мылкыд карисьёс шур котырысь интыослэн историенызы, тунсыко учыръёсын, удмурт мифологиен тодматскозы. Ужрадэ пыриськон понна азьвыл ик пусйиськыны кулэ. Экскурсия 14 часын Калыкъёслэн эшъяськон юрт дорын кутскоз. Озьы ик со нуналэ 18 час 30 минутэ Калыкъёслэн эшъяськон юртазы «Куартирник» (0+) удмурт крезьгур ӝыт  ортчоз. Куноосты егит удмурт кырӟасьёс шулдыртозы. Пусйиськыны чӧлсконпусъя луоз. Удмурт кыллэн нуналаз «Даур ФМ» (0+) удмурт интернет-радио ужзэ мытоз.  Тодэ вайытом, Удмурт кыллэн нуналэз улсын Ижкарын удмурт калыклэн югытӥсьёсызлы сӥзем литератуаря но крезьгуръя ӝыт ортчиз. Тегъёс: удмурткыл Удмурткыллэннуналэз удмуртъёс праздникъёс Лулчеберет Ижкар Удмуртия  